ЈП „Сурчин“

Добановци, Маршала Тита бр. 2.

ПРЕДМЕТ: Додатно појашњење конкурсне документације за јавну набавку услуга, број JN 3/17

Поштовани,

У складу са чланом 63. став 2. и 3. Закона о јавним набавкама („Сл. гласник РС“ бр. 124/12, 14/15 и 68/15), а на основу захтева за додатним појашњењима од стране заинтересованог лица у писаном облику, за јавну набавку услугe уступања људских ресурса од стране привредних друштава за обављање послова код наручиоца, назива и ознаке из општег речника набавке 79620000, Услуге обезбеђења особља укључујући рад на одређено време, број набавке JN 3/17, објављујемо наш одговор.

**ПИТАЊЕ**

Фирма мора да има лиценцу за правно лице за обављање послова физичког обезбеђења. Ви морате у обавезним условима у члану 75.ЗЈН – захтевати важећу дозволу надлежног органа ако је таква дозвола прописана законом. За обављање чуварских послова постоји дозвола.

***Одговор***

У вези са наводима из захтева за додатним информацијама или појашњењима конкурсне документације у ЈН бр.3/17, који је достављен од стране заинтересованог лица, достављамо следећи

Одговор:

Одредбом члана 75. ст.1.тач.5. Закона о јавним набавкама, као обавезан услов прописано је да понуђач у поступку јавне набавке мора доказати да има важећу дозволу надлежног органа за обављање делатности која је предмет јавне набавке, ако је таква дозвола предвиђена посебним прописом.

**Дозвола надлежног органа у смислу наведеног члана, везује се за делатност која је предмет јавне набавке.**

Предмет јавне набавке број 3/17 су услуге уступања људских ресурса од стране привредних друштава за обављање послова Наручиоца, шифра и назив из Општег речника набавки – 79620000 - услуге обезбеђења особља, укључујући рад на одређено време. У конкурсној документацији, као један од обавезних услова за учешће у поступку јавне набавке, прописано је да понуђачи морају бити регистровани код надлежног органа, односно уписани у одговарајући регистар, у смислу Члана 75. став 1. тач. 1. Закона о јавним набавкама, **док услов из Члана 75. став 1.тачка 5., није прописан, јер за обављање делатности која је предмет јавне набавке, односно пружање услуга уступања људских ресурса, ни једним позитивним прописом није предвиђена дозвола надлежног органа.**

Уколико би за обављање делатности која је предмет јавне набавке посебним прописима било предвиђено поседовање дозволе за обављање те делатности, онда би се и надлежност органа који издаје такву дозволу одређивала према предмету јавне набавке. **Захтевање лиценце за вршење послова приватног обезбеђења од понуђача, коју МУП издаје правним лицима и предузетницима, а по основу које дозвољава обављање делатности приватног обезбеђења, не би било у складу са предметом ове јавне набавке - уступање људских ресурса.**

Приликом прописивања услова у оквиру техничке спецификације на пословима чувара – , Наручилац је имао у виду одредбе Закона о приватном обезбеђењу, који је прописао да приватно обезбеђење врше правна лица и предузетници регистровани за ту делатност, као и правна лица и предузетници који су образовали унутрашњи облик организовања обезбеђења за сопствене потребе – самозаштитна делатност.

Како се Наручилац определио да ове послове организује као самозаштитну делатност, а не ангажовањем правног лица или предузетника који је регистрован за ту делатност, то је његова обавеза да у смислу наведеног Закона, обезбеди поседовање одговарајуће лиценце коју Закон прописује за овај облик организовања послова из те области.

У складу са наведеним, услов ***поседовања*** ***одговарајуће лиценце за вршење послова приватног обезбеђења у складу са Законом о приватном обезбеђењу***, ***и то почев од 01.01.2017. године, одређен је само за*** извршиоце који буду обављали послове чувара у оквиру унутрашње службе обезбеђења код Наручиоца, као облика самозаштитне делатности, а не и за понуђаче.

***Дакле, постављени услов*** од стране Наручиоца, ***не подразумева да,*** у отвореном поступку јавне набавке број 3/17, понуђач који наступа као правно лице или предузетник које нуди услугу уступања људских ресурса за обављање послова код Наручиоца, ***мора да*** ***поседује лиценцу*** за вршење послова приватног обезбеђења, јер су предмет ове јавне набавке услуге уступања људских ресурса од стране привредних друштава за обављање послова Наручиоца, а не услуге физичко-техничког обезбеђења.

Понуђачи нису у обавези да ово додатно појашњење доставе у оквиру понуде.